CELEX: 62007CA0535
Language: et
Date: 2010-10-14 00:00:00
Title: Kohtuasi C-535/07: Euroopa Kohtu (teine koda) 14. oktoobri 2010 . aasta otsus — Euroopa Komisjon versus Austria Vabariik (Liikmesriigi kohustuste rikkumine — Direktiivid 79/409/EMÜ ja 92/43/EMÜ — Loodusliku linnustiku kaitse — Erikaitsealade ebaõige määramine ja ebapiisav õiguskaitse)

18.12.2010   
            
            
               ET
            
            
               Euroopa Liidu Teataja
            
            
               C 346/3
            
         Euroopa Kohtu (teine koda) 14. oktoobri 2010. aasta otsus — Euroopa Komisjon versus Austria Vabariik
   (Kohtuasi C-535/07) (1)
   
   (Liikmesriigi kohustuste rikkumine - Direktiivid 79/409/EMÜ ja 92/43/EMÜ - Loodusliku linnustiku kaitse - Erikaitsealade ebaõige määramine ja ebapiisav õiguskaitse)
   2010/C 346/04
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: R. Sauer ja D. Recchia)
   
      Kostja: Austria Vabariik (esindajad: E. Riedl ja E. Pürgy ning K. Drechsel)
   
      Kostja toetuseks menetlusse astuja: Saksamaa Liitvabariik (esindajad: M. Lumma ja J. Möller)
   
      Ese
   
   Liikmesriigi kohustuste rikkumine — Nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98) artikli 4 lõigete 1 ja 2 ning nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102) artikli 6 lõike 2 koostoimes artikliga 7 rikkumine — Linnuliikide kaitseks sobiva ala („Hansag”) erikaitsealana klassifitseerimata jätmine ning muu alana („Niedere Tauern”) ebaõige klassifitseerimine — Juba klassifitseeritud erikaitsealadele sellise õiguskaitse tagamata jätmine, mis vastab ühenduse õigusest tulenevatele nõuetele
   
      Resolutsioon
   
   
               1.
            
            
               Kuna Austria Vabariik:
               
                           —
                        
                        
                           ei ole ornitoloogiliste kriteeriumide alusel nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta artikli 4 lõike 1 kohaselt õigesti erikaitsealadena klassifitseerinud Hansági ala Burgenlandi liidumaal ega piiritlenud Niedere Tauerni erikaitseala Steiermarki liidumaal, ja
                        
                     
                           —
                        
                        
                           ei ole andnud Maltschi, Wiesengebiete im Freinwaldi, Pfeifer Angeri, Oberes Donautali ja Untere Trauni erikaitsealadele Ülem Austria liidumaal ja Verwalli erikaitsealale Vorarlbergi liidumaal direktiivi 79/406 artiklis 4 ning nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 6 lõikes 2 koostoimes sama direktiivi artikliga 7 ette nähtud õiguskaitset,
                        
                     siis on Austria Vabariik rikkunud nendest sätetest tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Euroopa Komisjon, Austria Vabariik ja Saksamaa Liitvabariik kannavad oma kohtukulud ise.
            
         
      (1)  ELT C 51, 23.02.2008.